作者:徐再思
標題:雙調・水仙子夜雨
內容:一聲梧葉一聲秋，一點芭蕉一點愁，三更歸夢三更後。落燈花棋未收，嘆新豐孤館人留。枕上十年事，江南二老憂，都到心頭。彈唱佳人玉纖流恨出冰絲，瓠齒和春吐怨辭，秋波送巧傳心事。似鄰船初聽時，問江州司馬何之。青衫淚，錦字詩，總是相思。紅指甲落花飛上筍牙尖，宮葉猶將冰箸粘，抵牙關越顯得櫻唇豔。怕傷春不捲簾，捧菱花香印妝奩。雪藕絲霞十縷，鏤棗班血半點，掐劉郎春在纖纖。佳人釘履金蓮脫瓣載雲輕，紅葉浮香帶雨行，漬春泥印在蒼苔徑。三寸中數點星，玉玲瓏環佩交鳴。濺越女紅裙溼，沁湘妃羅襪冷，點寒波小小蜻蜓。春情九分恩愛九分憂，兩處相思兩處愁，十年迤逗十年受。幾遍成幾遍休，半點事半點慚羞。三秋恨三秋感舊，三春怨三春病酒，一世害一世風流。青玉花筒蜂房分蜜入烏雲，鶯嘴流金拂翠顰，鸞釵嵌玉浮紅暈。似蕊珠宮內人，虛心腹管束東君。兩朵兒瑤花弄色，半縷兒香綿沁粉，一泓兒碧露涵春。重九東籬重賦紫萸詩，北海深傾白玉卮，西風了卻黃花事。是淵明酒醉時，笑人間名利孜孜。鑽醯甕，檢故紙，再誰題歸去來兮？馬嵬坡翠華香冷夢初醒，黃壤春深草自青，羽林兵拱聽將軍令。擁鸞輿蜀道行，妾雖亡天子還京。昭陽殿梨花月色，建章宮梧桐雨聲，馬嵬坡塵土虛名。惠山泉自天飛下九龍涎，走地流為一股泉，帶風吹作千尋練。問山僧不記年，任松梢鶴避青煙。溼雲亭上，涵碧洞前，自採茶煎。